Tast amb Rafa Camps: vins vius
2023-11-22 20:00 - 23:00 (Europe/Helsinki) | La Bendita, c/ Sardenya, 321, Barcelona, 08025
TAST DE PRESENTACIÓ DE LA CARTA EFÍMERA DE TARDOR/HIVERN A LA BENDITA!
La Baula convida al restaurant La Bendita el filòsof i sommelier Rafa Camps, l’ànima del projecte La Natural. Amb ADN Empordà i una botiga física al barri de Gràcia de Barcelona, es dedica a distribuir vins artesans, però també n’elabora de propis, sovint en col·laboració amb altres viticultors.
Tastarem 5 vins singulars i després del tast La Bendita ens servirà una superselecció de tapes i platets per compartir. Places limitades!
Més info i reserves, aquí:
https://www.entrapolis.com/entrades/tast-amb-rafa-camps-vins-vius

Tast amb Roc Gramona: Vida Penedès, per un Penedès digne
2024-01-24 20:00 - 23:00 | Bodega Borràs, Carrer Casanova 85, Barcelona, Barcelona, 08011
La Baula convida Roc Gramona en representació del col·lectiu Vida Penedès, una nova generació de viticultors que han fet pinya per fer realitat un Penedès digne.
Més info i reserves, aquí:
https://www.entrapolis.com/entrades/tast-amb-roc-gramona-vida-penedes-per-un-penedes-digne

Tast amb Los Vinos de Laura: recipients singulars
2024-02-21 20:00 - 23:00 | El Racó del Cargol, c/ Dr. Martí Julià, 54, L'Hospitalet de Llobregat, Barcelonès, 08903
La Baula convida al restaurant El Racó del Cargol del barri de Collblanc la sommelier Laura Serrano (@losvinosdelaura), directa des de Cadaqués amb la seva bona energia habitual!
Amb voluntat de fer-nos ressò del tema central de la quarta edició de la Barcelona Wine Week, us hem preparat un tast en què descobrirem 5 grans vins de 5 petits productors vinificats en 5 recipients alternatius a la bota de roure. I un ‘bonus track’ molt especial! Després del tast, soparem plegats.
Més info i reserves, aquí:
https://www.entrapolis.com/entrades/tast-amb-los-vinos-de-laura-recipients-singulars

Tast amb Miguel Figini: sòls vius contra la sequera
2024-03-20 20:00 - 23:00 | Restaurant Alive, travessera de les Corts, 180, Barcelona, 08028
La Baula convida al restaurant vegà Alive el gran Miguel Figini, fundador de l’Espai del Vi Català, reorientat recentment com a Espai del Vi Natural, un entorn de formació i reflexió amb un manifest revelador:
«L’agricultura ecològica no és suficient. Cal regenerar la vida dels sòls, aprendre a cultivar l’aigua, elaborar vins amb un mínim impacte mediambiental reduint l’ús de combustibles fòssils, introduir animals en l’equació, augmentar la biodiversitat, eliminar tant com es pugui les intervencions i correccions químiques, i, per si no n’hi hagués prou, buscar l’excel·lència en el resultat final. Un vi que sigui bo per a les persones i bo per al medi ambient.»
En temps d’escalfament global i sequera extrema, la bona salut dels sòls emergeix com l’única via cap a un futur sostenible. Us convoquem el 20 de març per aprofundir en tot plegat i tastar 5 vins alineats amb aquest manifest, que reivindica un canvi de paradigma necessari.
Figini ho té clar: «Un altre món és possible!» T’hi apuntes?
Més info i reserves, aquí:
https://www.entrapolis.com/entrades/tast-de-vins-amb-miguel-figini-sols-vius-contra-la-sequera

Tast amb David Seijas: l'storytelling en el vi
2024-04-25 20:00 - 23:00 | Cafè Salambó, c/ Torrijos, 51, Barcelona, 08012
La Baula convida al Cafè Salambó el gran David Seijas, sommelier d’El Bulli durant 10 anys, Nas d’Or 2006, líder del projecte Gallina de Piel Wines i excel·lent comunicador d’històries embotellades.
I és que d’això anirà precisament el tast de presentació de la propera carta efímera: de la importància d’explicar històries autèntiques per despertar emocions. Parlarem de neurociència, de neuromàrqueting i del poder que té un bon relat per donar valor afegit al producte i connectar amb el públic de manera genuïna més enllà de notes de tast i fitxes tècniques.
Per aprofundir en tot plegat, et citem en plena setmana de Sant Jordi en un restaurant amb vocació literària: un local obert el 1992 al barri de Gràcia que pren el nom d’una novel·la de Flaubert i on cada any s’aplegaven escriptors de prestigi per entregar el premi Salambó, un guardó literari al millor llibre de narrativa publicat a l’Estat que es va atorgar del 2000 al 2008.
Més info i reserves:
https://www.entrapolis.com/entrades/tast-amb-david-seijas-lstorytelling-en-el-vi

Tast amb Ferran Centelles: el tast a cegues o com descobrir les grans ampolles de vi
2024-05-22 20:00 - 23:00 | Queviures Serra, c/ Girona, 13, Barcelona, 08010
La Baula convida a Queviures Serra l’admirat i reconegut sommelier Ferran Centelles, referent nacional i internacional del sector del vi, autor entre d’altres de l’imprescindible Qué vino con este pato, docent de sommelieria, responsable dels vins espanyols per a Jancis Robinson, mà dreta de Ferran Adrià en matèria de vins a El Bulli i actualment membre de l’equip de redacció de Sapiens del Vino, un projecte impulsat per elBullifoundation.
Centelles ha seleccionat per a l’ocasió cinc referències catalanes amb un fil conductor: vins descoberts en tast a cegues, defugint tota mena de biaixos. Les tastarem en petit comitè al cor de l’Eixample barceloní, en una sala preciosa oculta en un colmado centenari que els nous propietaris han restaurat mantenint la icònica façana i l’esperit original de l’establiment, amb valor patrimonial.
Més info i reserves, aquí:
https://www.entrapolis.com/entrades/tast-amb-ferran-centelles

Tast amb Chus Brión: la versatilitat dels escumosos
2024-06-18 20:00 - 23:00 | Bodega Molina, Pl. Molina, 1, Barcelona, 08006
Tast de 5 escumosos maridats amb 5 platillos + ‘bonus track’
La Baula convida la sommelier Chus Brión al restaurant Bodega Molina per dirigir el tast de presentació d’una nova carta efímera. En aquesta ocasió, amb la revetlla de Sant Joan i el solstici d’estiu a tocar, farem una oda a les bombolles!!
Cava, Corpinnat, Clàssic Penedès, mètode tradicional, mètode ancestral… L’escenari ha esdevingut un pèl confús per al consumidor en els últims anys, però no hi ha dubte que avui tenim una varietat d’escumosos mai vista a casa nostra, amb una qualitat més que notable. Des de La Baula volem posar el nostre gra de sorra perquè aquesta riquesa arribi a les cartes dels restaurants i els clients en puguin gaudir també a copes. Per brindar i celebrar, és clar, però també per tapejar qualsevol dia de la setmana.
La revolució de les bombolles ja és aquí! T’hi apuntes?
Més info:
https://www.entrapolis.com/entrades/sopar-maridatge-amb-chus-brion
Les entrades per a aquesta activitat estan exhaurides. Llista d’espera disponible enviant un missatge directe a través del perfil d’Instagram @labaulavi o enviant un correu a hola@labaulavi.cat

Tast amb Sergi Sevé: varietats oblidades (i que has de tastar abans de morir!!)
2024-07-09 13:00 - 16:00 | Restaurant del Foment Vilanoví, c/ Santa Madrona, 1, Vilanova i la Geltrú, Garraf, 08800
La Baula convida Sergi Sevé, del projecte 12 DOs, al restaurant del Foment Vilanoví per dirigir l’últim tast de la temporada i el primer fora de Barcelona!! Tastarem cinc vins (i algun bonus track) i dinarem plegats a l’espai de restauració d’una entitat sociocultural històrica i de referència a la capital del Garraf.
La carta efímera que us hem preparat reivindica aquelles varietats menystingudes que no solen aparèixer a les cartes de vins. Que es vagi passant del verdejo a la pansa blanca és d’agrair, i per sort cada cop són més els restaurants que hi aposten, però el vi català és molt més que xarel·los i garnatxes!!
Algunes d’aquestes varietats pràcticament van desaparèixer després de la fil·loxera, ja sigui perquè eren poc productives o perquè, en el cas dels negres, donaven poc color, poc taní i poca graduació alcohòlica. Gràcies a la fermesa de molts viticultors que van lluitar per recuperar-les, avui podem dir que brillen amb força, que les DO finalment les han admès i que se’n fan grans vins. Ara cal que als restaurants hi siguin!
Més info i reserves:
https://www.entrapolis.com/entrades/tast-de-vins-amb-sergi-seve

Tast amb Llúcia Castaño: l'essència de la Terra Alta
2024-09-13 20:00 - 23:00 | Restaurant Orígens, Carretera del Far de Buda, Deltebre, Baix Ebre, 43580
Tast de 5 vins de la Terra Alta maridats amb 4 plats + postres al restaurant Orígens de Deltebre. Dirigit per la sommelier Llúcia Castaño en el marc del projecte La Baula, que amb aquest esdeveniment dona el tret de sortida a la tercera temporada.
Més info i reserves, aquí:
https://www.entrapolis.com/entrades/sopar-maridatge-amb-llucia-castano

Tast amb Ramon Roset: vins que transmeten paisatge
2024-10-17 20:00 - 23:00 | Restaurant Minyam, c/ Pujades, 187, Barcelona, Poblenou, 08005
La Baula convida el sommelier Ramon Roset al restaurant Minyam del barri del Poblenou per presentar la carta efímera número 16. Amb ell descobrirem cinc vins que parlen de paisatge i de tradició. Hi posarem la cirera amb un ‘bonus track’ molt especial i amb un sopar de germanor informal a base de tapes i platillos. Places limitades!
Més info i reserves, aquí:
https://www.entrapolis.com/entrades/tast-de-vins-de-paisatge-amb-ramon-roset

Tast amb César Cánovas i Natàlia Boada: vins de parcel·la única al Penedès
2024-11-21 20:00 - 23:00 | Bodega Borràs, Carrer Casanova 85, Barcelona, Barcelona, 08011
Últim tast de l’any!!
La Baula convida César Cánovas i Natàlia Boada per presentar una carta efímera de cinc vins de parcel·la única del Penedès al restaurant Bodega Borràs de Barcelona, guardonat recentment amb un Solete Repsol.
Tots els detalls i reserves, aquí:
https://www.entrapolis.com/entrades/tast-amb-cesar-canovas-i-natalia-boada

Tast amb Lluís Tolosa. Varietats autòctones: una qüestió d'autoconfiança
2025-01-23 20:00 - 23:00 | El Mercader de l’Eixample, c/ Mallorca, 239, Barcelona, 08008
Descobrim 5 varietats autòctones catalanes a través de la mirada transversal d’un sociòleg. “El que fa especial el vi és que té una gran dimensió social i cultural”
Tast de 5 vins amb sopar inclòs. Consulta les varietats i el menú:
https://www.entrapolis.com/entrades/tast-de-vins-amb-lluis-tolosa

Sopar maridatge amb La Dama de Copas: som el que bevem
2025-02-21 20:00 - 22:30 | Restaurant Greta, Av. Rius i Taulet, 120, Sant Cugat del Vallès, Barcelona, 08173
Sopar maridatge dirigit per La Dama de Copas al restaurant Greta del Mercantic de Sant Cugat (5 vins, 8 plats!!)
Més info i reserves:
https://www.entrapolis.com/entrades/sopar-maridatge-amb-la-dama-de-copas

Tast amb Romina Ribera. Peludes, prohibides i oblidades: un tast històric de dones i vi
2025-03-20 20:00 - 23:00 | Can Saia, c/ Bruc, 157, Barcelona, 08037
‘PELUDES, PROHIBIDES I OBLIDADES: UN TAST HISTÒRIC DE DONES I VI’. TAST DE 5 VINS AMB SOPAR INCLÒS
La Baula convida al restaurant Can Saia l’arqueòloga i sommelier Romina Ribera per presentar una nova carta efímera, la número 20!! En aquesta ocasió, i en un mes que ha esdevingut un símbol en clau femenina, desgranarem la història de les dones i el vi a través de 5 vins elaborats amb varietats autòctones. Després del tast, Can Saia ens servirà un menú de temporada amb producte fresc i de qualitat. Jo de tu no m’ho perdria!!
Més info i reserves:
https://www.entrapolis.com/entrades/tast-de-vins-amb-romina-ribera

Tast amb Empar Moliner. Lletres i vi: especial Sant Jordi
2025-04-25 20:00 - 23:00 | Casa Leopoldo, c/ Sant Rafael, 24, Barcelona, 08001
PRESENTACIÓ DE LA CARTA EFÍMERA 21, AMB EMPAR MOLINER
TAST DE 5 VINS + SOPAR
La Baula convida al mític restaurant Casa Leopoldo del barri del Raval l’escriptora i periodista Empar Moliner, ànima del programa ‘Tast vertical’ de Catalunya Ràdio, amb més de 140.000 oients; mereixedora dels premis Josep Pla, Ramon Llull i Mercè Rodoreda per la seva obra literària; guardonada el juny passat amb el premi Nèstor Luján de periodisme gastronòmic per la seva secció de vins a l’‘Ara Mengem’, i reconeguda fa tot just un mes com a millor prescriptora de vi de Catalunya per l’Associació Catalana de Sommeliers.
En plena setmana de Sant Jordi, tenim reservada per a vosaltres la magnífica Sala Montalbán, dedicada a l’escriptor homònim, que va traslladar la seva devoció personal per Casa Leopoldo a les novel·les protagonitzades pel carismàtic detectiu Pepe Carvalho. Veient la data, el lloc i la trajectòria de la convidada, el tast promet seduir tant vinòfils com lletraferits 🙂
Més info i reserves:
https://www.entrapolis.com/entrades/tast-de-vins-amb-empar-moliner

Tast amb Assís Suriol. Territori Torner: fusta km 0
2025-05-14 20:00 - 23:00 | El Filete Ruso, c/ Enric Granados, 95, Barcelona, 08008
Presentació de la carta efímera 22, amb Assís Suriol
TAST DE 5 VINS + SOPAR
La Baula convida al restaurant El Filete Ruso l’enòleg Assís Suriol, llicenciat en farmàcia, gerent del celler Can Suriol i director general de Boteria Torner, l’única boteria que queda actualment a Catalunya!!
Reivindicarem el valor de fustes locals com el castanyer i l’acàcia procedents del Montseny i les Guilleries, i descobrirem els matisos que poden aportar al vi respectant i fent brillar les aromes varietals sense emmascarar-les.
Més info i reserves:
https://www.entrapolis.com/entrades/tast-de-vins-amb-assis-suriol

Tast amb Enric Santisteban. Vins a la carta: vides i somnis
2025-06-17 20:00 - 23:00 | Casa Ràfols, Ronda de Sant Pere, 74, Barcelona, Barcelona, 08010
La Baula convida a Casa Ràfols el sommelier Enric Santisteban, cap de l’àrea de vins del Vinseum i guardonat el maig passat amb el premi Cartaví com a artífex de la millor carta de vins de Catalunya en la categoria de wine bar, un merescut reconeixement a quatre anys de feina al capdavant de La Taverna del Vinseum. Amb la seva complicitat, portarem un bocí d’aquesta excel·lència a un restaurant de Barcelona en format carta efímera, amb una selecció de cinc vins que han marcat la seva trajectòria personal i professional.
Ens els presentarà el 17 de juny a Casa Ràfols, una antiga ferreteria del 1911 reconvertida en restaurant, que té reservat per a nosaltres el Despatx del Senyor Ràfols, un espai privat molt especial i un dels secrets més ben guardats del soterrani, juntament amb el bar clandestí Club 61, a l’antic taller de la ferreteria, per si la nit s’allarga…
Aquesta és l’última acció de la temporada. Inclou tast de 5 vins i sopar. Més info i reserves, aquí:
https://www.entrapolis.com/entrades/tast-de-vins-amb-enric-santisteban

Tast amb Pol Aluja. DO Tarragona: 80 anys d'història
2025-10-17 20:00 - 23:00 | Restaurant Barhaus, c/ Sant Llorenç, 22, Tarragona, 43003
Sopar maridatge amb 5 vins de la DO Tarragona!
La Baula convida l’enòleg i comunicador Pol Aluja al restaurant Barhaus de Tarragona per presentar la carta efímera número 24, dedicada a la DO Tarragona, la més antiga de Catalunya, amb motiu del seu 80è aniversari. T’hi apuntes?
Més info i reserves:
https://www.entrapolis.com/entrades/sopar-maridatge-amb-pol-aluja

Tast amb Salvador Garcia-Arbós. Teoria i pràctica del porró: 5 vins per beure a galet
2025-11-20 20:00 - 23:00 | Cal Pep, c/ Verdi, 141, Barcelona, 08012
Presentació de la carta efímera 25. Tast de 5 vins amb sopar
La Baula convida a la mítica bodega Cal Pep del barri de Gràcia el periodista i gastrònom Salvador Garcia-Arbós, autor d’Història galàctica del porró (Vibop Edicions), un manifest brillant en què recorre la història d’aquest “objecte de disseny perfecte” i en reivindica el valor social.
Parlarem de porrons i de porrones, en descobrirem els orígens i curiositats, constatarem la diferència entre carlins i liberals, comptarem titius i passarem una bona estona en el que serà l’últim tast de La Baula del 2025! Te’l perdràs??
Més info i reserves:
https://www.entrapolis.com/entrades/tast-amb-salvador-garcia-arbos
